ซอยตากสิน 4 มีการขุดทำฝาท่อระบายน้ำใหม่ ขุดมาเกือบเดือนแล้วยังทำไม่เรียบร้อย แถมขุดไว้ตลอดทั้งซอย ทำไม่เสร็จซักจุด กีดขวางการจราจรในซอยอย่างมาก มีวัสดุก่อสร้างวางเกะกะ เช่น เศษไม้ที่มีตะปูปักอยู่วางไว้ข้างทาง เป็นอันตรายแก่ผู้สัญจรในซอย 

นอกจากนี้ ฝาท่อระบายน้ำที่ทำใหม่ยังสูงกว่าพื้นถนนเดิมมาก ทำให้มีปัญหาน้ำไม่สามารถระบายลงท่อได้ หากจะบอกว่าทำฝาท่อให้สูงเท่าถนนที่อาจมีการปรับให้สูงขึ้นในภายหลัง (ซึ่งก็ไม่รู้ว่าจะเกิดขึ้นเมื่อไหร่) ก็ควรจะไปจัดการปรับถนนมาให้เสร็จก่อนที่จะมาทำท่อระบายน้ำสูงจนไม่สามารถระบายน้ำได้แบบนี้